সুভাষচন্দ্র বসু
প্রায় বিশ বছরের মধ্যে সুভাষ চন্দ্র মোট ১১ বার গ্রেফতার হয়েছিলেন। তাকে ভারত ও রেঙ্গুনের বিভিন্ন জায়গায় রাখা হয়েছিল। ১৯৩০ খ্রিস্টাব্দে তাঁকে ইউরোপে নির্বাসিত করা হয়। ১৯৩৪ খ্রিস্টাব্দে তিনি তাঁর প্রথম প্রেম এমিলি শেঙ্কল-এর সঙ্গে পরিচিত হন ভিয়েনাতে। ১৯৩৭ খ্রিস্টাব্দে তারা ব্যাড গ্যাস্টিনে বিয়ে করেন।
সুভাষ চন্দ্র বসুর মৃত্যু
১৯৪৫ খ্রিস্টাব্দের অগস্ট মাসের মাঝামাঝি সুভাষ চন্দ্র বসু সম্পর্কে কী ঘটেছে, সেইসব গুজবকে থামানোর জন্যে, ভারত সরকার ১৯৫৬ খ্রিস্টাব্দে শাহ নওয়াজ খান-এর নেতৃত্বে একটা তিন সদস্যের কমিটি নিয়োগ করে। শাহ নওয়াজ খান এক সময় সংসদ সদস্য ছিলেন, একই সঙ্গে তিনি আজাদ হিন্দ ফৌজের একজন লেফ্টেন্যান্ট কর্নেল এবং এক দশক আগে স্বনামধন্য আইএনএ ট্রায়াল-এর সমর্থক ছিলেন। কমিটির অন্য সদস্যদের একজন ছিলেন এস এন মৈত্র, আইসিএস, যিনি পশ্চিমবঙ্গ সরকার দ্বারা মনোনীত হয়েছিলেন, এবং অন্যজন ছিলেন সুভাষ চন্দ্রের দাদা, সুরেশ চন্দ্র বসু।[ এই কমিটি "শাহ নওয়াজ কমিটি" অথবা "নেতাজি অনুসন্ধান কমিটি" নামে পরিচিত ছিল।